Noteikumu (grozījumu) projekts 26-TA-307
Izdrukāts 29.07.2026. 23.37 - 1.0.VK Redakcija
Noteikumu (grozījumu) projekts 26-TA-307
Izdrukāts 29.07.2026. 23.37 - 1.0.VK Redakcija
Ministru kabineta noteikumi Nr. 369
Rīgā 2026. gada 30. jūnijā (prot. Nr. 35 35. §)
Grozījumi Ministru kabineta 2021. gada 22. jūnija noteikumos Nr. 412 "Ziņu iekļaušanas un aktualizēšanas kārtība Fizisko personu reģistrā"
Izdoti saskaņā ar Fizisko personu reģistra likuma 
5. panta trešo daļu, 8. panta trīspadsmito daļu un 
9. panta otro daļu
· Izdarīt Ministru kabineta 2021. gada 22. jūnija noteikumos Nr. 412 "Ziņu iekļaušanas un aktualizēšanas kārtība Fizisko personu reģistrā" (Latvijas Vēstnesis, 2021, 121A. nr.) šādus grozījumus:
· 1. Izteikt tiesību akta izdošanas pamatojuma norādi šādā redakcijā:
· "Izdoti saskaņā ar Fizisko personu reģistra likuma 5. panta trešo daļu, 8. panta trīspadsmito daļu un 9. panta otro daļu".
· 2. Svītrot 1.4. apakšpunktu.
· 3. Svītrot 17.2. apakšpunktu.
· 4. Papildināt ar 17.1 punktu šādā redakcijā:
· "17.1 Ziņas par reģistrā reģistrētās personas miršanu ārvalstī un ārvalstī veiktu apbedīšanu, pārapbedīšanu, urnas apglabāšanu kapsētā vai kolumbārijā, urnas pārvietošanu, pelnu izkaisīšanu kapsētā, kremāciju vai apbedītā mirušā kremāciju persona pārvaldei iesniedz elektroniski, nosūta pa pastu vai iesniedz klātienē pārstāvniecībā vai pārvaldē, uzrādot personu apliecinošu dokumentu. Persona norāda ziņas par reģistrā reģistrēto personu, ziņu aktualizēšanas iemeslu, kā arī pievieno dokumentu, kas apliecina ziņu izmaiņas. Ziņas par ārvalstī mirušās personas apbedīšanu, pārapbedīšanu, urnas apglabāšanu kapsētā vai kolumbārijā, urnas pārvietošanu, pelnu izkaisīšanu kapsētā, kremāciju vai apbedītā mirušā kremāciju reģistrā aktualizē, ja saņemts attiecīgs dokuments."
· 5. Izteikt 24. punktu šādā redakcijā:
· "24. Iesniegumu par dzīvesvietas adresi ārvalstī vai papildu adresi Latvijas pilsonis, Latvijas nepilsonis vai ārzemnieks, kurš Latvijā saņēmis uzturēšanās atļauju, Eiropas Savienības pilsoņa reģistrācijas apliecību vai Eiropas Savienības pilsoņa pastāvīgās uzturēšanās apliecību, vai attiecīgās personas likumiskais pārstāvis var iesniegt elektroniski, izmantojot speciālu tiešsaistes formu tīmekļvietnē www.latvija.gov.lv."
· 6. Svītrot 27. punktu.
· 7. Svītrot 32. punktu.

	Ministru prezidents
	(paraksts*)
	A. Kulbergs

	Iekšlietu ministrs
	(paraksts*)
	J. Dombrava


* Dokuments ir parakstīts ar drošu elektronisko parakstu

